b'\n_START_ARTICLE_\nPapinlammi (Tammela)\n_START_SECTION_\nMaantiede\n_START_PARAGRAPH_\nSoikion muotoisen lammen halkaisija on 50 metri\xc3\xa4. Lampeen ei laske tulo-ojia eik\xc3\xa4 sill\xc3\xa4 ole jaksuojaa. Lampi saa vetens\xc3\xa4 harjualueen pohjavedest\xc3\xa4 suotumalla tai l\xc3\xa4hteist\xc3\xa4. Lammen ranta on p\xc3\xa4\xc3\xa4osin Kaukolannummen harjumaaston kuivaa kangasmets\xc3\xa4\xc3\xa4. Rantojen l\xc3\xa4hialueet ovat kuitenkin soistuneet. Rannoille ei ole rakennettu asuntoja, mutta rantaan tulee mets\xc3\xa4autotie Kaukolan kyl\xc3\xa4st\xc3\xa4.\n_START_SECTION_\nLuonnonhistoria\n_START_PARAGRAPH_\nViime j\xc3\xa4\xc3\xa4kauden j\xc3\xa4lkeen noin 10\xc2\xa0000 vuotta sitten, kun mannerj\xc3\xa4\xc3\xa4tikk\xc3\xb6 suli ja sen reuna vet\xc3\xa4ytyi kohti luodetta, purki j\xc3\xa4\xc3\xa4tik\xc3\xb6n alta virtaava j\xc3\xa4\xc3\xa4tikk\xc3\xb6joki nykyiseen Kaukolaan vetens\xc3\xa4. Veden virtauksen mukana kulkeutui paljon kive\xc3\xa4 ja hiekkaa, jota l\xc3\xa4jittyi purkaustunneliin ja kasautui purkausaukon eteen. N\xc3\xa4m\xc3\xa4 kivi- ja hiekkaj\xc3\xa4\xc3\xa4nteet muodostavat Kaukolannummen harjut, joka osa Lopelta Humppilaan jatkuvaa harjujaksoa. Suurin harju on Kaukolanharju, jonka pitk\xc3\xa4 yhten\xc3\xa4inen sel\xc3\xa4nne kiemurtelee nummen reunaa._NEWLINE_Kaukolanharju muodostaa Pyh\xc3\xa4j\xc3\xa4rven ja Kuivaj\xc3\xa4rven v\xc3\xa4liin rikkonaiseen kannaksen, jossa veden t\xc3\xa4ytt\xc3\xa4m\xc3\xa4t harjujen v\xc3\xa4lit ja supat muodostavat mosaiikkimaisen vy\xc3\xb6hykkeen. Harjun rakenteita kulkee my\xc3\xb6s j\xc3\xa4rven vedenpinnan alla ja osa niist\xc3\xa4 ovat peittyneet my\xc3\xb6s savien alle. Alue on nyky\xc3\xa4\xc3\xa4n osa Saaren kansanpuistoa, jossa voi vapaasti retkeill\xc3\xa4 ja tutustua luonnonkohteisiin ja alueen historiaan._NEWLINE_Alueen 11\xe2\x88\x9213 lampea ovat syntyneet, kun j\xc3\xa4\xc3\xa4tikk\xc3\xb6joen suuaukon reunan j\xc3\xa4\xc3\xa4sein\xc3\xa4m\xc3\xa4st\xc3\xa4 irtosi j\xc3\xa4\xc3\xa4vuorenkappaleita, jotka hautautuivat hiekan joukkoon. My\xc3\xb6hemmin, kun mannerj\xc3\xa4\xc3\xa4n reuna oli vet\xc3\xa4ytynyt riitt\xc3\xa4v\xc3\xa4n kauaksi, hiekan alla olleet j\xc3\xa4\xc3\xa4vuoret sulivat ja hiekkaan j\xc3\xa4i sille paikalle syv\xc3\xa4 ja jyrkk\xc3\xa4reunainen painauma. N\xc3\xa4it\xc3\xa4 painaumia kutsutaan harjusupiksi tai vain supiksi.'